[{"text_idx": "#000003", "text": "Mae prosbectws y Chweched Dosbarth yn amlinellu manylion pellach am y pynciau a gynigir a fideos pwnc-benodol yn amlinellu cynnwys y cwrs a\u2019r gefnogaeth sydd ar gael i fyfyrwyr pe dymunant fynychu Chweched Dosbarth Ysgol Bro Preseli."}, {"text_idx": "#000004", "text": "Dylai unrhyw fyfyrwyr nad ydynt yn bresennol yn Ysgol Bro Preseli gysylltu a\u0302\u2019r ysgol os ydynt yn dymuno derbyn copi o\u2019r prosbectws. Mae copi o brosbectws y Chweched Dosbarth hefyd i\u2019w weld ar wefan yr ysgol."}, {"text_idx": "#000005", "text": "Advantages of Staying on at School"}, {"text_idx": "#000006", "text": "Manteision aros ymlaen yn yr ysgol"}, {"text_idx": "#000007", "text": "Mae disgyblion chweched dosbarth sy\u2019n astudio yn Ysgol Bro Preseli yn cael eu trin fel oedolion ifanc. Mae\u2019r ysgol yn ymfalchi\u0308o yn llwyddiant academaidd ac allgyrsiol ein carfan chweched dosbarth. Mae\u2019r nifer uchel o ddisgyblion sy\u2019n dychwelyd i barhau a\u0302\u2019u haddysg o\u0302l-16 yn yr ysgol yn adlewyrchu safon yr addysgu a\u2019r dysgu."}, {"text_idx": "#000008", "text": "Gallwch ennill mwy o gymwysterau a fydd yn eich galluogi i fynd i Golegau Addysg Uwch neu Brifysgol neu i ddilyn gyrfa benodol."}, {"text_idx": "#000009", "text": "Byddwch yn gweithio gyda staff sy\u2019n eich adnabod yn dda ac yn gwybod beth yw eich anghenion personol."}, {"text_idx": "#000010", "text": "Bydd y dulliau addysgu yn gyfarwydd i chi."}, {"text_idx": "#000011", "text": "Rydych chi wedi arfer a\u0302\u2019r ysgol a\u2019r staff ac rydych chi\u2019n adnabod y disgyblion."}, {"text_idx": "#000012", "text": "Mae disgyblion y chweched dosbarth yn ymddangos fel oedolion ifanc i\u2019r disgyblion iau a chewch gyfle gwych i ysgwyddo cyfrifoldebau ychwanegol ac i ddatblygu eich rhinweddau arweinyddiaeth."}, {"text_idx": "#000013", "text": "Gallwch gadw\u2019ch opsiynau\u2019n agored tra byddwch yn ystyried eich dewis gyrfa ymhellach."}, {"text_idx": "#000014", "text": "Meini Prawf Cymwysterau a Gofynion Mynediad"}, {"text_idx": "#000016", "text": "Rhaid i ddisgyblion sydd am astudio 3 neu fwy o gyrsiau Uwch Gyfrannol ennill o leiaf 5 TGAU graddau A* \u2013 C. Ni fydd unrhyw fyfyriwr nad yw\u2019n cyflawni 5 TGAU graddau A*-C yn gallu mynychu Chweched Dosbarth Ysgol Bro Preseli. Y Pennaeth neu Bennaeth y Chweched Dosbarth sy\u2019n penderfynu gwrthod lle i\u2019r chweched dosbarth. Mae\u2019r ysgol hefyd yn darparu cyfleoedd i ail-sefyll TGAU yn y pynciau craidd: bydd pob disgybl sy\u2019n dychwelyd i\u2019r ysgol heb radd TGAU \u2018C\u2019 neu uwch mewn Mathemateg a Saesneg Iaith yn derbyn y cyfle i fynychu gwersi ail-sefyll."}, {"text_idx": "#000017", "text": "Dylai myfyrwyr sy\u2019n gwneud cais am y Chweched Dosbarth fod wedi cyflawni lefel uchel o lwyddiant yn y pwnc TGAU y mae\u2019n dymuno ei astudio ar gyfer Safon Uwch. Bydd myfyrwyr gyda Gradd C TGAU fel arfer yn cael eu derbyn ar gwrs lefel UG ond mae rhai pynciau yn gofyn am o leiaf gradd B i ymdopi a\u0302 gofynion y cwrs \u2013 ceir manylion penodol ym mhrosbectws y Chweched Dosbarth."}, {"text_idx": "#000018", "text": "Ar gyfer pwnc newydd, nad yw\u2019n cael ei gynnig ar lefel TGAU, bydd cyrhaeddiad mewn pynciau perthnasol eraill yn cael ei ystyried ar gyfer mynediad i\u2019r cwrs. Mewn rhai amgylchiadau, gall rhai adrannau ganiata\u0301u i fyfyriwr astudio pwnc Safon Uwch heb fod wedi astudio\u2019r pwnc ar lefel TGAU o\u2019r blaen. Yr arweinydd pwnc sy\u2019n penderfynu a ddylid caniata\u0301u i hyn ddigwydd ai peidio."}, {"text_idx": "#000020", "text": "Yn ystod y ddwy flynedd yn y Chweched Dosbarth, trefnir rhaglen o addysg gyrfaoedd, cyngor a chwnsela ar gyfer pob disgybl. Mae\u2019r Swyddog Gyrfaoedd yn bresennol yn ystod y ddau ddiwrnod anwytho. Bydd y Swyddog Gyrfaoedd hefyd yn cynnal cyfweliadau unigol ac yn cydweithio ag aelodau o staff yr ysgol i roi cyngor ar addysg uwch. Bydd y Swyddog Gyrfaoedd yn trefnu Gweithdai Addysg Uwch. Yn ogystal, mae pob disgybl ym mlwyddyn 12 yn derbyn y cyfle i ddilyn \u2018Wythnos Gweithgareddau Addysg Uwch\u2019. Mae\u2019r gwaith yn canolbwyntio ar baratoi ceisiadau a chael lleoliadau addas mewn sefydliadau addysg bellach ac uwch, cymryd Blwyddyn Allan, ysgoloriaethau, cyflogaeth ayb."}, {"text_idx": "#000021", "text": "Cliciwch isod i ddod o hyd i ragor o wybodaeth."}]